จังหวัดเชียงราย แจ้งเตือนประชาชน เฝ้าระวังน้ำป่าไหลหลากน้ำท่วมฉับพลัน 14–16 ส.ค. นี้
ด้วยกรมอุตุนิยมวิทยา คาดการณ์สภาพอากาศในช่วงวันที่ 14 – 16 สิงหาคม 2564 มรสุมตะวันตกเฉียงใต้พัดปกคลุมทะเลอันมาดัน ประเทศไทยและอ่าวไทย ประกอบกับมีลมตะวันออกพัดเข้าปกคลุมภาคใต้และภาคตะวันออก ลักษณะเช่นนี้จะทำให้ประเทศไทยมีฝนเพิ่มขึ้น กับมีฝนตกหนักบางแห่ง ข้อควรระวัง ในช่วงนี้ขอให้ประชาชนบริเวณพื้นที่เสี่ยงภัยในภาคเหนือ ภาคตะวันออกเฉียงเหนือ ภาคกลาง ภาคตะวันออกและภาคใต้ ระวังอันตรายจากฝนตกหนักและฝนที่ตกสะสมไว้ด้วย ซึ่งอาจทำให้เกิดน้ำท่วมฉับพลันและน้ำป่าไหลหลากได้จังหวัดเชียงรายได้ประสานสถานีวิทยุกระจายเสียงในพื้นที่ ประชาสัมพันธ์ให้ประชาชนอาศัยอยู่บริเวณที่ลาดเชิงเขา ที่ราบต่ำริมน้ำไหลผ่านและพื้นที่เสี่ยงภัย ให้เตรียมการป้องกันระมัดระวังอันตรายจากภัยธรรมชาติ ในช่วงวันที่ 14–16 สิงหาคมนี้ พร้อมทั้งแจ้งหน่วยงานที่เกี่ยวข้องติดตามตรวจสอบ ท่อและทางระยายน้ำที่มีสิ่งกีดขวางทางน้ำ ที่อาจะเป็นอันตรายให้แก้ไขโดยด่วน โดยหากประชาชนได้รับผลกระทบจากปริมาณน้ำที่ตกหนักดังกล่าว เบื้องต้นให้แจ้งกำนัน ผู้ใหญ่บ้าน องค์กรปกครองส่วนท้องถิ่นในพื้นที่ หรือติดต่อสำนักงานป้องกันและบรรเทาสาธารณภัยจังหวัดเชียงราย หมายเลขโทรศัพท์ 0 – 5317 - 7318 ถึง 23ล่าสุดเมื่อเวลา 03.00 น. ของคืนที่ผ่านมา (14 ส.ค.64) ฝนที่ตกหนักในพื้นที่ตำบลครึ่งมากกว่า 100 มิลลิเมตร ส่งผลทำให้เกิดเหตุดินพังทลายบริเวณเหนืออ่างเก็บน้ำห้วยหลวง  บ้านหลวงใหม่พัฒนา หมู่ 8 ตำบลครึ่ง อำเภอเชียงของ ส่งผลให้น้ำในอ่างเก็บน้ำล้นสันอ่างเกิดความเสียหายต่อคันอ่างเก็บน้ำ น้ำไหลเข้าหมู่บ้านทำให้บ้านเรือนชาวบ้านได้รับความเสียหายหลายหลังคาเรือน ขณะนี้อยู่ระหว่างตรวจสอบข้อมูล เบื้องต้นได้สั่งการอพยพชาวบ้านมาอยู่ในที่ปลอดภัยแล้ว